Diari Oficial de la Generalitat Valenciana


Sumari del DOGV 9400, del 08-08-2022 (2022/7232)

RESOLUCIÓ de 10 de juny de 2022, del Servei Territorial d'Indústria, Energia i Mines d'Alacant, d'autorització administrativa prèvia, autorització administrativa de construcció i declaració, en concret, d'utilitat pública, d'instal·lació elèctrica al terme municipal de la Vila Joiosa. Expedient número ATLIRE/2016/9/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9400

Data del DOGV
:   08-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7232


Data del document
:   10-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 10 de juny de 2022, del Servei Territorial d'Indústria, Energia i Mines d'Alacant, d'autorització administrativa prèvia, autorització administrativa de construcció i declaració, en concret, d'utilitat pública, d'instal·lació elèctrica al terme municipal de la Vila Joiosa. Expedient número ATLIRE/2016/9/03. [2022/7232]  
  
Presentada sol·licitud d'autorització administrativa prèvia, autorització administrativa de construcció, i declaració d'utilitat pública, en concret, relativa a la instal·lació elèctrica indicada més avall i sobre la base dels següents:  
  
Antecedents de fet  
Primer. Que en data 12 d'abril de 2016, s'incoa l'expedient ATLIRE/2016/9/3, amb sol·licitud prèvia presentada en aquest Servei Territorial d'Indústria, Energia i Mines.  
Segon. Que en data 12 d'abril de 2016, es presenta la liquidació de la taxa corresponent.  
Tercer. Que ha sigut realitzada la informació pública, a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, mitjançant l'anunci corresponent, publicat en el Butlletí Oficial de la Província d'Alacant el 23 de desembre de 2020, en el Diari Oficial de la Generalitat Valenciana el 5 de gener de 2021, en el periòdic Información el 24 de febrer de 2021 i en el tauler d'anuncis de l'Ajuntament de la Vila Joiosa, i no s'ha presentat cap al·legació durant el període d'informació pública de la sol·licitud presentada.  
  
Quart. Que el projecte presenta un traçat concretat, compta entre la seua documentació amb els plans pertinents a escala adequada, està prou detallat i conté una relació concreta i individualitzada dels béns i drets afectats (Annex I), i compleix, per tant, les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
De conformitat amb el projecte presentat, el traçat de la línia elèctrica compleix les condicions tècniques i de seguretat reglamentàriament establides, la qual cosa permet l'aprovació d'aquest sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
  
Fonaments de dret  
Primer. Efectuats els tràmits necessaris per a l'autorització administrativa prèvia i autorització administrativa de construcció (conforme a la nova terminologia introduïda per la Llei 24/2013, de 26 de desembre, del sector elèctric, en l'article 53), establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. Conforme a l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas.  
Tercer. És competent aquest òrgan territorial, d'acord amb el que es disposa en l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i amb l'article 13 de l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, que desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la conselleria esmentada.  
Efectuats els tràmits establits en el Decret 88/2005, del Consell de la Generalitat, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Aquest servei territorial, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa prèvia de la instal·lació elèctrica que s'indica:  
Peticionari: I-DE Redes Eléctricas Inteligentes, SAU (anteriorment Iberdrola Distribución Eléctrica, SAU).  
Emplaçament de la instal·lació: partida Paradís, núm. 55, la Vila Joiosa (Alacant).  
Projecte. Denominació: modificació d'una línia elèctrica aerosubterrània a 20 kV. Tram de CT «Charco 3» a LAMT «Villarrobella».  
  
Característiques de les instal·lacions:  
Tram aeri: canvi de conductor i instal·lació de dos suports nous (suport núm. 2 i núm. 3) entre suport núm. 1 existent i suport núm. 3 nou.  
Longitud tram aeri: 117 m.  
Conductor: 100-Al 1/17-ST1A.  
Tram subterrani: entre entroncament A/S del suport núm. 3 nou fins a CT «Charco 3».  
Longitud tram subterrani: 300 m.  
Conductor: HEPRZ-1 240 mm² Al.  
Longitud total de la LASMT a 20 kV: 417 m.  
Pressupost: 21.267,53 ?.  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que resulten aplicables i, especialment, les relatives a l'ordenació del territori i al medi ambient.  
  
Aquesta autorització s'emet sense perjudici de tercers, i salvant els drets particulars.  
  
Segon  
Atorgar una autorització administrativa de construcció del projecte tècnic d'execució tenint en compte les següents condicions:  
1. Les obres hauran de realitzar-se d'acord amb el projecte presentat i, si escau, annexos tècnics posteriors aportats a aquest.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar en tensió part d'aquesta, es procedirà d'acord amb les següents condicions:  
- Presentació de sol·licitud de finalització d'execució, a la qual s'acompanyarà, per triplicat exemplar, el certificat de finalització parcial d'obra, subscrit per un tècnic competent, acreditatiu que la part de la instal·lació ja executada és conforme als reglaments tècnics en la matèria.  
- La finalització de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
- Transcorregut un mes des que aquest servei territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que aquesta instal·lació ja estiguera en tensió, el peticionari haurà de procedir a la seua desconnexió a la finalització d'aquest termini.  
5. El termini d'execució de les obres serà de dotze (12) mesos, comptats a partir de la data de la notificació al peticionari de la present resolució; transcorregut aquest termini es produirà la caducitat de l'autorització. No obstant això, i amb anterioritat a la finalització del termini, el titular podrà sol·licitar una ampliació d'aquest mitjançant una petició motivada davant aquest Servei Territorial d'Indústria, Energia i Mines, i acompanyarà a aquest efecte la documentació justificativa de la demora i del cronograma de treballs previstos per al nou termini sol·licitat.  
6. La instal·lació haurà de ser verificada d'acord amb l'especificat en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 310, 27.12.2000) i modificacions posteriors i complir per a línies d'alta tensió el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09 (BOE 68, 19.03.2008) i les seues correccions d'errors i per a centres de transformació el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries ITC-RAT 01 a 23 (BOE 139, 09.06.2014) i tot això conforme al Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, DOGV núm. 4999 de 5 de maig de 2005.  
  
  
Tercer  
Declarar, en concret, la utilitat pública de la línia elèctrica descrita en el fet primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests, a l'efecte de l'article 52 de la Llei d'expropiació forçosa, de 16 de desembre, concretant-se en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric i els articles 157.1, 158, 159, 160 i 162.3 del Reial decret 1955/2000.  
  
  
Quart  
Publicar i notificar la present resolució, d'acord amb el que s'estableix en el Decret 88/2005, i fer saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines, en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 10 de juny de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.